* 1. **Elnökségi ülés**
	2. **ELTE Pedagógiai és Pszichológiai Kar Hallgatói Önkormányzat**
	3. **Jegyzőkönyv**
	4. **2021. szeptember 30. (18:00-20:00)**
	5. **Helyszín: ELTE PPK Kazinczy utcai épület, alagsor 04, HÖK iroda**

**(1075 Budapest, Kazinczy utca 23-27.)**

**Jelenlévők:**

1. **Diczkó Dalma Elnök**
2. **Szőke Júlia Alelnök**
3. **Horváth Szonja Gazdasági Bizottság elnöke**
4. **Ehrenberger Blanka Diákjóléti Bizottság elnöke**
5. **Zsolnai Dorottya Kommunikációs Bizottság elnöke**
6. **Tóth Cintia Tanulmányi Bizottság elnöke**
7. **Bölcskei Dalma Külügyi Bizottság elnöke**
8. **Fekete Anna Rendezvényszervező Bizottság elnöke**
9. **Gál Anna Perspektíva főszerkesztő**
10. **Bodócs Dóra Luca Ellenőrző Bizottság elnöke**

**Vendégek:**

1. **F. Tóth Balázs Esélyegyenlőségi referens**
2. **Várnai Olivér Gazdasági Bizottsági tag**
3. **Fejes Zsófia Pályázati és kollégiumi referens**
4. **Németh Fanni Hallgató**

Az ELTE PPK HÖK Elnökségi ülése 8 mandátummal határozatképes.

Diczkó Dalma javaslatára az ülés jegyzőkönyvvezetője Bodócs Dóra Luca.

A javaslatot az Elnökség 8 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

* 1. **Aktualitások és beszámolók**
	2. **Rendszeres szociális támogatások és annak bírálási folyamatának áttekintése**
	3. **Egyebek**

**1. Aktualitások és beszámolók**

Horváth Szonja beszámol arról, hogy részt vett egy EHÖK Gazdasági Bizottsági ülésen. Elmondja, hogy kiemelték az eszközigényléseknél azt, hogy 5 héttel korábban kell leadni a tervezetet. Zsolnai Dorottya a másfél éve megrendelt fényképezőgép után érdeklődik. Horváth Szonja elmondja, hogy egy új igénylést fognak leadni. Beszámol arról, hogy sikeresen lezárult a Gólyahét pénzügyi elszámolása. Elmondja, hogy túlfutás jelentkezett, mely indoka az, hogy a szervezés során váratlan anyagi kiadások jelentkeztek.

Zsolnai Dorottya jelzi, hogy szeptember 21.-én a Perspektíva szerkesztőségével tartottak egy megbeszélést. A témák között felmerült a következő hónap tervezete. Elmondja, hogy a MediaGroup a Perspektívában megjelenő versekhez fognak képeket biztosítani. Elmondja továbbá, hogy a Perspektíva felvételéhez készül a promóciós anyag. Beszámol arról, hogy felvetődött egy Perspektívával közös Drive felület. Elmondja, hogy zökkenőmentesen kihirdetésre került az Animátor Körös felhívás, a rendszeres szociális támogatásról az információ, az októberi programtervezet, a Delegált Kör felhívása, a Társas Est promóciója, az ESN felhívása valamint a tanulmányi ösztöndíj számítási információ.

Bölcskei Dalma beszámol arról, hogy megkezdődött a tagfelvétel az ELUP-os diákok közösségi csoportjába. Elmondja, hogy zajlik az önéletrajzok fogadása, valamint az interjú kör szervezése. Beszámol arról, hogy zajlik az Erasmus + pótpályázási időszak, amely kapcsán részt is vett egy hallgatói beszámoló fórumon. Elmondja, hogy a nemzetközi hallgatók részéről érkezett panasz egy oktató kapcsán, amely miatt lépéseket tesznek.

Tóth Cintia beszámol arról, hogy szeptember 27-én Tanulmányi Bizottsági ülést tartottak, amelyen a Delegált Képzések kerültek megvitatásra. Elmondja, hogy a képzések tervezett időpontjai október 11, 12, 18, és 20-ra esnek. Jelzi, hogy a második alkalommal számítana az Elnökség bizonyos tagjaira a Hallgatói Önkormányzattal foglalkozó blokk kapcsán. Elmondja, hogy a Nemzeti Felsőoktatási ösztöndíj fellebbezési időszaka zajlik. Ennek kapcsán elmondja, hogy érkeztek be fellebbezések, amelyeket már megvizsgáltak. Jelzi továbbá, hogy amennyiben egy hallgató kiesik a listáról, úgy az ösztöndíjának összege bennmarad az egyetemen. Jelzi, hogy szeptember 22-én ratottak egy megbeszélést a Tanulmányi Bizottsággal, ahol megvitatták, hogy a Kari Tanácsra kit delegáljanak. Ezen felül a SZHÉK rendszere, egy potenciális szakdolgozatíró workshop, valamint az IZU kártyák rendszere került átbeszélésre.

Fekete Anna beszámol arról, hogy Ujvári Zoltán felkérésre került. Elmondja, hogy az Animátor szülők, a szülők képzői és a képzők képzői is felkérésre kerültek. Elmondja, hogy a képződők képzéstartói még nem kerültek felkérésre. Beszámol arról, hogy szeptember 27.-én megnyílt az animátor képzésre a jelentkezés, amely be is telt, 135 személy jelentkezett. Beszámol arról, hogy a bevonó szervezése már aktívan folyik. Elmondja, hogy október 6-án kerül megrendezésre az Animátor Fórum.

Ehrenberger Blanka elmondja, hogy szeptember 22-én részt vett a SZÖB ülésén, valamint szeptember 29-én az EHÖK Küldöttgyűlésén.

Diczkó Dalma beszámol arról, hogy a Szolgáltatóval történtek tárgyalások és az október 14-én megrendezésre kerülő karibuli már az ő szervezésük alatt fog zajlani. A jegyárak ebből fakadóan úgy fognak alakulni, hogy a HÖK irodában előzetesen megvásárolva 500 forint lesz, a helyszínen pedig 1000 forint. Az elővételes jegyeket a nyugtatömb eredeti példányával lehet majd átvenni a helyszínen. Tájékoztatja az Elnökséget a Gólyatábor kapcsán felmerült költségvetési problémákról.

Szőke Júlia elmondja, hogy részt vett az Intézeti Tanácson, ahol szó volt arról, hogy az ELTE PPK Izabella utcai épülete felújításra fog kerülni, melynek az adminisztratív fázisa zajlik. Elmondja, hogy a következő félévben a nagyobb előadásokat online tervezik megtartani, azonban alapvetően jelenléti oktatással terveznek.

Gál Anna beszámol arról, hogy szeptember 21-én szerkesztőségi ülést tartottak, valamint arról, hogy október 1-jén megkezdődik a szerkesztőségbe való jelentkezés.

1. **Rendszeres szociális támogatások és annak bírálási folyamatának áttekintése**

Ehrenberger Blanka ismerteti, hogy a bírálási időszak egy héttel hosszabb volt, így 3 hét alatt zajlott le. Ismerteti, hogy a bírálók más karok bírálási folyamataiba is besegítettek, amelyet nagyon köszön a bírálóknak. Elmondja, hogy a beérkezett fellebbezések alapján sok pontatlanság volt megfigyelhető, amelyeket egy dokumentumba össze szeretne gyűjteni, hogy a későbbi bírálási folyamatoknál jobban oda lehessen rájuk figyelni. Visszajelzi a bírálóknak, hogy a bírálási folyamat megakadt, amikor az elnök nem bírált, nem oszlott el egyenletesen a kérvények mennyisége. Kihangsúlyozza, hogy ezt a későbbiekben proaktív módon kell végezni, valamint megkéri a bírálókat, hogy a bírálási időszak alatt az elvállalt bírálások kapjanak megfelelő figyelmet az egyéb feladatok mellett. Diczkó Dalma kihangsúlyozza, hogy ez egy rendkívül felelősségteljes feladat, mivel a diákok egyik jelentős anyagi bevételét jelentheti. Ehrenberger Blanka kiemeli az adminisztráció fontosságát, mivel ezzel jelentősen megkönnyíthető a transzparencia és a pontosság. Diczkó Dalma arról érdeklődik, hogy van-e bármilyen kérdés vagy visszajelzés a témához. Horváth Szonja felveti, hogy meg lehetne határozni egy kötelező óraszámot heti lebontásra. Ehrenberger Blanka visszajelzi, hogy ez azért nem lenne célszerű, mivel a kérvények random módon érkeznek be, nem egyenletesen elosztva. F.Tóth Balázs felveti egy külön e-mailcím létrehozását erre a célra. Diczkó Dalma jelzi, hogy ez adatvédelmi problémákat vetne fel. F. Tóth Balázs visszajelzi, hogy a Neptun rendszerével akadtak problémák, mivel máshogy jelenítette meg a különböző bírálóknak a beérkezett kérvényeket, valamint gyakran jelentkezett leállás. Diczkó Dalma visszajelzi, hogy az Oktatási Hivatal felé jelezve lett a probléma és ígéretet kaptak a problémák megoldására.

**4. Egyebek**

Nem érkezett több bejelentés, így Diczkó Dalma az ülést 20:00 perckor lezárja.

Budapest, 2021. október 05.

 Diczkó Dalma Bodócs Dóra Luca

 elnök elnök

 ELTE PPK HÖK Ellenőrző Bizottság

 ELTE PPK HÖK